O‘zbekistonda yo‘l qurilishi sohasidagi moliyalashtirilmagan loyihalar Innovatsiya vazirligida ko‘rib chiqiladi

Innovatsion rivojlanish vazirligi tashabbusi bilan Avtomobil yo‘llari davlat qo‘mitasida mamlakat shahar va tumanlarida transport infratuzilmasini takomillashtirish bo‘yicha uchrashuv bo‘lib o‘tdi. Ikki idora yig‘ilishida taniqli olimlar, sohaning ilmiy-tadqiqot va oliy ta’lim muassasalari mutaxassislari ishtirok etdi. Bu haqda “Daryo”ga vazirlik matbuot xizmati xabar berdi.

Uchrashuv O‘zbekistonning 2019—2021-yillar va 2030-yillargacha bo‘lgan transport infratuzilmasi rivojlanishining uzoq muddatli va qisqa muddatli strategiyasini hamkorlikda ishlab chiqishning boshlanishiga xizmat qildi.
Yig‘ilishning yana bir muhim jihati — yo‘l qurilishi sohasidagi avvallari moliyalashtirish va amalga oshirish imkoniyati bo‘lmagan loyihalar Innovatsion rivojlanish vazirligiga ko‘rib chiqish uchun taqdim etishga kelishildi.